David William Bacon

**David William Bacon** (1815–1874) var en amerikansk prelat og katolsk biskop av Portland i delstaten Maine.
## Liv og virke
### Prest
David William Bacon ble ordinert til prest den 10. juni 1838 og arbeidet i det som senere ble bispedømmet Brooklyn.
### Biskop av Portland (Maine)
Pave Pius IX utnevnte ham den 23. januar 1855 til den første biskop av bispedømmet Portland, som var blitt opprettet halvannet år tidligere. Erkebiskopen av New York, John Joseph Hughes, ordinerte ham til biskop den 22. april samme år i New Yorks *St. Patrick's Cathedral*; medkonsekratorer var biskopen av Boston, John Bernard Fitzpatrick, og biskopen av Brooklyn, John Loughlin. Innsettelsen i *St. Dominic's Church* i Portland, som ble elevert til prokatedral, fant sted den 31. mai samme år..

Da han tiltrådte, hadde bispedømmet i Portland bare åtte kirker. Et av hans første initiativer var kjøpet av tomten til en ny katedral. Han la ned grunnsteinen til det første kapellet i mai 1856, og innvielsen fant sted samme år. 

Katedralbygningen som nettopp hadde begynt og biskopens residens ble offer for en brann i 1866. For gjenoppbyggingen dro Bacon på innsamlingsreiser til New York, Boston og Canada. Han vant også over arkitekten Patrick Keeley, hvis sogneprest han hadde vært i Brooklyn. Innvielsen av katedralen i september 1869 av biskopen av Boston, John Joseph Williams, ble spolert av en kraftig storm som ødela spiret, men forårsaket ingen øvrige skader..

I en tid preget av sterke fordommer mot katolikker, lyktes Bacon med å bygge opp bispedømmet og grunnlegge en rekke kirker, skoler og religiøse grener. Ved hans død hadde bispedømmet i Portland 70.000 katolikker og 63 kirker. 

Sommeren 1874 seilte biskop Bacon sammen med erkebiskop John McCloskey til Europa for et besøk i Roma. Etter at Bacon ble syk under reisen, ble han innlagt på Marinehospitalwr i Brest i Frankrike, mens McCloskey fortsatte til Roma. Bacon tilbragte sommeren og høsten på sykehuset.

For returreisen til New York i november fikk McCloskey Bacon båret om bord på skipet fra sykehuset. Alvorlig syk døde David Bacon den 5. november 1874 på et sykehus i New York City, flere timer etter at skipet la til kai. Han ble gravlagt i krypten i katedralen.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682-1751) *1730
* Kardinal Federico Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Erkebiskop John Carroll (1735-1815) *1790
* Biskop Jean-Louis Anne Madelain Lefebvre de Cheverus (1768-1836) *1810
*Erkebiskop Ambrose Maréchal (1768-1828) *1817
* Biskop John Dubois (1764-1842) *1826
* Biskop John Joseph Hughes (1797-1864) *1838
* Biskop *David William Bacon* (1815-1874) *1855

## Referanser